Поговор збирци од 1869
Рекао сам у предговору, којега писах онда кад сам
се још надао лепоме одзиву наше публике, да ће ми прва
свеска песама бити раздељена у шест одељака; но како и
пет одељака засекоше у четрнаести табак, а штампарски
трошкови не допустише да их умножим, то беjах принуђен
да изоставим »Пламенове«, песме које би можда понајвише
допринеле к целокупном изразу ове књиге, означивши јас-
није правац мога певања... Изоставио сам их, дакле, поред
многих других нештампаних песама из последњег доба, али
не, да никада света не угледају, или да ми свену »к’о си-
рочад на милости туђој«, но да ме међутим теше, ако се и
мени замери да сам и ја од оних који се с песништвом —
играју жмуре...

Извор 
Јован Грчић Миленко: Целокупна дела, Библиотека српских писаца, Народна просвета, стр 220

Јован Грчић Миленко
Поезија